Auditor's report — EGCO, period 2017 (audited, opinion: unqualified)
Auditor firm: PwC
Signing partner: วิเชียร  กิ่งมนตรี

รายงานของผู้สอบบัญชีรับอนุญาต

เสนอผู้ถือหุ้นของบริษัท ผลิตไฟฟ้า จำกัด (มหาชน)

ความเห็น

ข้าพเจ้าเห็นว่างบการเงินรวมของบริษัท ผลิตไฟฟ้า จำกัด (มหาชน) (“บริษัท”) และบริษัทย่อย (“กลุ่มกิจการ”) และงบการเงินเฉพาะกิจการของบริษัทแสดงฐานะการเงินรวมของกลุ่มกิจการและฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2560 และผลการดำเนินงานรวมและผลการดำเนินงานเฉพาะกิจการและกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2560

งบกำไรขาดทุนรวมและงบกำไรขาดทุนเฉพาะกิจการสำหรับปีสิ้นสุดวันเดียวกัน

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุด
วันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการ ซึ่งรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็น
แยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตาม
ที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่า
จะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการสอดส่องดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำ
งบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ 
แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และ
การเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการและจากหลักฐาน
การสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิด
ข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้
ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าถึงการเปิดเผยที่เกี่ยวข้องในงบการเงินรวมและงบการเงินเฉพาะกิจการ หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควร

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบเกี่ยวกับขอบเขตและช่วงเวลาของการตรวจสอบตามที่ได้วางแผนไว้ ซึ่งรวมถึงประเด็นที่มีนัยสำคัญที่พบจากการตรวจสอบและข้อบกพร่องที่มีนัยสำคัญในระบบการควบคุมภายใน ถ้าหากข้าพเจ้าได้พบในระหว่าง
การตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์
ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

วิเชียร  กิ่งมนตรี

ผู้สอบบัญชีรับอนุญาตเลขที่ 3977

กรุงเทพมหานคร

19 กุมภาพันธ์ พ.ศ. 2561

| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของค่าความนิยม |  |

| อ้างอิงหมายเหตุประกอบงบการเงินข้อ 3.1 เรื่องประมาณการ การด้อยค่าของค่าความนิยม และข้อ 19 เรื่องค่าความนิยม   ณ วันที่ 31 ธันวาคม พ.ศ. 2560 กลุ่มกิจการมีค่าความนิยมตามมูลค่าบัญชีจำนวน 10,012 ล้านบาท หักด้วยค่าเผื่อการด้อยค่าจำนวน 505 ล้านบาท สุทธิเป็นจำนวนเงิน 9,507 ล้านบาท  ซึ่งคิดเป็นร้อยละ 4.74 ของมูลค่าของสินทรัพย์รวม โดยค่าความนิยมเกิดจากการซื้อธุรกิจผลิตไฟฟ้าทั้งในประเทศไทยและต่างประเทศ ทั้งนี้ผู้บริหารพิจารณาว่าหน่วยสินทรัพย์ ที่ก่อให้เกิดเงินสด (“CGU”) คือธุรกิจผลิตไฟฟ้าในแต่ละประเทศ ทั้งนี้ค่าความนิยมส่วนใหญ่เกิดจากการซื้อธุรกิจ ผลิตไฟฟ้าในประเทศฟิลิปปินส์จำนวน 9,725 ล้านบาท ซึ่งมีการตั้งค่าเผื่อการด้อยค่าไปแล้ว 483 ล้านบาท ในปี พ.ศ. 2558 ทำให้มียอดค่าความนิยมสุทธิเป็นจำนวนเงิน 9,242 ล้านบาท ทั้งนี้กลุ่มกิจการไม่ได้รับรู้ผลขาดทุนจากการด้อยค่าของค่าความนิยมที่เกิดจากการซื้อธุรกิจผลิตไฟฟ้าในประเทศฟิลิปปินส์เพิ่มในงบการเงินรวมสำหรับปี พ.ศ. 2560   ผู้บริหารทดสอบการด้อยค่าของค่าความนิยมเป็นประจำทุกปีและคำนวณมูลค่าสุทธิที่คาดว่าจะได้รับคืนด้วยวิธีมูลค่า จากการใช้ ซึ่งการคำนวณมูลค่าจากการใช้ต้องอาศัยดุลยพินิจที่สำคัญของผู้บริหารในการประมาณการผลการดำเนินงาน ในอนาคตและ ประมาณการกระแสเงินสด รวมถึงการใช้อัตราการคิดลดที่เหมาะสมในการคิดลดกระแสเงินสด ข้อสมมติฐานที่สำคัญที่ใช้ในการคำนวณมูลค่าจากการใช้ ประกอบด้วย ราคาขายต่อหน่วย กำลังการผลิตของโรงไฟฟ้า อัตราการเติบโตของกำไร ค่าใช้จ่ายในการดำเนินงานที่จะเปลี่ยนแปลง ในอนาคต โครงสร้างการลงทุนในอนาคต และความเสี่ยงของภาวะตลาดที่สามารถอ้างอิงได้จากข้อมูลที่เปิดเผยโดยทั่วไป  ข้าพเจ้าให้ความสนใจในเรื่องมูลค่าของค่าความนิยมที่เกิดขึ้นจากการซื้อธุรกิจผลิตไฟฟ้าในประเทศฟิลิปปินส์ เนื่องจากความมีสาระสำคัญของตัวเลขและการกำหนดประมาณการของมูลค่าจากการใช้ที่ต้องอาศัยข้อสมมติฐานในการคำนวณเป็นจำนวนมากอีกทั้งการกำหนดข้อสมมติฐานดังกล่าวขึ้นอยู่กับดุลยพินิจที่สำคัญของผู้บริหารในการประเมินความเป็น ไปได้ของแผนธุรกิจในอนาคต | ข้าพเจ้าดำเนินงานตามวิธีปฏิบัติดังต่อไปนี้เพื่อประเมินการทดสอบการด้อยค่าของค่าความนิยมที่เกิดขึ้นจากการซื้อธุรกิจผลิตไฟฟ้า ในประเทศฟิลิปปินส์   ประเมินความเหมาะสมของการระบุหน่วยสินทรัพย์ที่ก่อให้เกิดเงินสดรวมถึงประเมินระบบการควบคุมสำหรับกระบวนการทดสอบการด้อยค่าของกลุ่มกิจการ หารือกับผู้บริหารเพื่อทำความเข้าใจข้อสมมติฐานที่ผู้บริหารใช้ในการทดสอบการด้อยค่า และประเมินขั้นตอนในการทดสอบการด้อยค่ารวมถึงข้อสมมติฐานที่ใช้เพื่อให้มั่นใจว่าผู้บริหารใช้ขั้นตอนและข้อสมมติฐานดังกล่าวอย่างสอดคล้องกันในกลุ่มกิจการ สอบถามผู้บริหารในเชิงทดสอบเกี่ยวกับข้อสมมติฐาน ที่สำคัญที่ผู้บริหารใช้ในการทดสอบการด้อยค่าของค่าความนิยม โดยเฉพาะข้อมูลที่เกี่ยวกับประมาณการราคาขายต่อหน่วย กำลังการผลิตของโรงไฟฟ้า ค่าใช้จ่ายในการดำเนินงาน และอัตราการคิดลด รวมทั้งการเปรียบเทียบข้อสมมติฐานที่สำคัญกับสัญญาที่เกี่ยวข้อง แหล่งข้อมูลภายนอก ประมาณการอัตราแลกเปลี่ยนเงินตราต่างประเทศ และแผนธุรกิจที่ได้รับการอนุมัติแล้ว ประเมินความสมเหตุสมผลของแผนธุรกิจ โดยเปรียบเทียบแผนของปี พ.ศ. 2560 กับผลลัพธ์ที่เกิดขึ้นจริง  ประเมินอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้ ทดสอบการวิเคราะห์ความอ่อนไหวที่สำคัญเพื่อประเมิน หาปัจจัยที่มีผลต่อการวิเคราะห์ความอ่อนไหวและผลกระทบที่เป็นไปได้จากการเปลี่ยนแปลงของข้อสมมติฐาน   ข้าพเจ้าไม่พบข้อสังเกตที่กระทบต่อผลการทดสอบการด้อยค่าของผู้บริหารจากการปฏิบัติงานของข้าพเจ้า โดยข้อสมมติฐานสำคัญที่ผู้บริหารใช้ในการประเมินความเป็นไปได้ของแผนธุรกิจในอนาคตอยู่ในช่วงที่ยอมรับได้ |

|  |  |

| การซื้อเงินลงทุนในการร่วมค้า |  |

| ตามที่กล่าวในหมายเหตุประกอบงบการเงินข้อ 3.4 เรื่องประมาณการมูลค่ายุติธรรมในการซื้อเงินลงทุนในการร่วมค้าและข้อ 15.1.3 เรื่องเงินลงทุนในบริษัทย่อย บริษัทร่วม และการร่วมค้ากลุ่มกิจการได้เพิ่มสัดส่วนในเงินลงทุนในการร่วมค้าที่ลงทุนในธุรกิจโรงไฟฟ้าในประเทศฟิลิปปินส์ โดยจ่ายชำระค่าซื้อเงินลงทุนเป็นจำนวนเงินรวม 3,049 ล้านบาท ทั้งนี้ผู้บริหารของกลุ่มกิจการได้ประเมินว่าการจ่ายซื้อเงินลงทุนดังกล่าวถือเป็นการซื้อส่วนได้เสียในการร่วมค้า ภายใต้คำนิยามที่ระบุไว้ในมาตรฐานการรายงานทางการเงินฉบับที่ 11 (ปรับปรุง 2559) เรื่องการร่วมการงาน ทั้งนี้ มาตรฐานการบัญชีฉบับดังกล่าวกำหนดให้ผู้บริหารต้องวัดมูลค่ายุติธรรมของสินทรัพย์สุทธิที่ระบุได้ที่ได้มาจากการจ่ายซื้อเงินลงทุน และพิจารณาการปันส่วนต้นทุนการซื้อเงินลงทุนตามมาตรฐานการรายงานทางการเงินฉบับที่ 3 (ปรับปรุง 2559) เรื่องการรวมธุรกิจ โดยมูลค่ายุติธรรมของสินทรัพย์สุทธิที่ระบุได้แสดงรวมอยู่ในต้นทุนของเงินลงทุน ผู้บริหารวัดมูลค่ายุติธรรมของสินทรัพย์สุทธิที่ระบุได้ที่ได้มามีมูลค่าเท่ากับ 1,699 ล้านบาท ซึ่งประกอบด้วยมูลค่ายุติธรรมของสินทรัพย์และหนี้สินสุทธิที่รับมามีมูลค่าเท่ากับ 853 ล้านบาทและสิทธิในสัญญาซื้อขายไฟฟ้าระยะยาว จำนวน 846 ล้านบาท ซึ่งการวัดมูลค่ายุติธรรมดังกล่าวเป็นส่วนหนึ่งของการปันส่วนต้นทุนการรวมธุรกิจ ทั้งนี้ผู้บริหารได้ดำเนินการคำนวณหามูลค่ายุติธรรมของสินทรัพย์สุทธิ ที่ได้มาและปันส่วนต้นทุนการรวมธุรกิจเสร็จสิ้นแล้ว  โดยส่วนเกินจากสิ่งตอบแทนที่ใช้ในการซื้อกับมูลค่ายุติธรรมของสินทรัพย์สุทธิที่ระบุได้เป็นค่าความนิยมที่เกิดจาก การปันส่วนต้นทุนการรวมธุรกิจเป็นจำนวน1,350 ล้านบาทโดยแสดงรวมในเงินลงทุนในการร่วมค้า ทั้งนี้การวัดมูลค่าเป็นไปตามข้อกำหนดของมาตรฐานการรายงานทางการเงินฉบับที่ 3  ข้าพเจ้าให้ความสนใจในเรื่องมูลค่ายุติธรรมของที่ดิน อาคารและอุปกรณ์ และสิทธิในสัญญาซื้อขายไฟฟ้าระยะยาว  ที่เกิดขึ้นจากการรวมธุรกิจเนื่องจากในการประเมินมูลค่ายุติธรรมต้องอาศัยข้อสมมติฐานซึ่งเกี่ยวข้องกับการใช้ ดุลยพินิจที่สำคัญของผู้บริหาร ข้อสมมติฐานที่สำคัญที่ผู้บริหารใช้ในการประเมินมูลค่า ประกอบด้วยราคาขายต่อหน่วย กำลังการผลิตของโรงไฟฟ้า อัตราการเติบโตของกำไร ค่าใช้จ่ายในการดำเนินงานที่จะเปลี่ยนแปลงในอนาคต โครงสร้างการลงทุนในอนาคต และความเสี่ยงของภาวะตลาดที่สามารถอ้างอิงได้จากข้อมูลที่เปิดเผยโดยทั่วไป | ข้าพเจ้าดำเนินงานตามวิธีปฏิบัติดังต่อไปนี้สำหรับการวัดมูลค่ายุติธรรมของสินทรัพย์และหนี้สินที่ระบุได้ที่ได้มาจากการจ่ายซื้อเงินลงทุนและการพิจารณาการปันส่วนต้นทุนการรวมธุรกิจซึ่งเป็นเงินลงทุนในการร่วมค้าที่เป็นกลุ่มกิจการที่ลงทุนในธุรกิจโรงไฟฟ้าในประเทศฟิลิปปินส์  อ่านสัญญาซื้อขายเพื่อทำความเข้าใจในข้อกำหนดและเงื่อนไขต่าง ๆ และในรายการที่เกิดขึ้น ประเมินการใช้ดุลยพินิจของผู้บริหารสำหรับการซื้อ เงินลงทุนว่าเป็นการซื้อเงินลงทุนในการร่วมค้า และการปฏิบัติตามหลักการของการรวมธุรกิจ  ประเมินความเหมาะสมของการระบุสินทรัพย์ที่ได้มาและหนี้สินที่รับมา ณ วันที่ซื้อธุรกิจ รวมถึงประเมินขั้นตอนการกำหนดมูลค่ายุติธรรมของสินทรัพย์สุทธิที่ได้รับที่จัดทำขึ้นโดยผู้บริหาร  ประเมินความรู้ความสามารถ คุณสมบัติ และประสบการณ์ของผู้เชี่ยวชาญที่ผู้บริหารใช้ ทดสอบการคำนวณหามูลค่ายุติธรรมของที่ดิน อาคารและอุปกรณ์และสิทธิในสัญญาซื้อขายไฟฟ้าระยะยาว รวมทั้ง สอบถามผู้บริหารในเชิงทดสอบในการใช้ดุลยพินิจเกี่ยวกับข้อสมมติฐานที่สำคัญที่ผู้บริหารใช้ในการประมาณการกระแสเงินสดในอนาคต เช่น ข้อมูลที่เกี่ยวกับประมาณการราคาขายต่อหน่วย กำลังการผลิตของโรงไฟฟ้า ค่าใช้จ่ายในการดำเนินงาน โครงสร้างการลงทุนในอนาคต และอัตราการคิดลด รวมทั้งการเปรียบเทียบข้อสมมติฐานที่สำคัญกับสัญญาที่เกี่ยวข้องและแหล่งข้อมูลภายนอก ประเมินอัตราคิดลดโดยพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้  จากผลการปฏิบัติตามวิธีการดังกล่าว ข้าพเจ้าพบว่าการประเมินการซื้อเงินลงทุนในธุรกิจลงทุนในโรงไฟฟ้าในประเทศฟิลิปปินส์เป็นการซื้อส่วนได้เสียในการร่วมค้าภายใต้คำนิยามที่ระบุไว้ในมาตรฐานการรายงานทางการเงินฉบับที่ 11 อีกทั้งพบว่า ข้อสมมติฐานที่ผู้บริหารใช้ในการประเมินมูลค่ายุติธรรมของสินทรัพย์ที่เกี่ยวข้องกับสิทธิในสัญญาซื้อขายไฟฟ้าระยะยาวมีความสมเหตุสมผล และเป็นไปตามวิธีการบัญชีในเรื่องการรวมธุรกิจ |

|  |  |

| การประเมินการด้อยค่าของที่ดิน อาคารและอุปกรณ์ |  |

| อ้างอิงหมายเหตุประกอบงบการเงินข้อ 3.2 เรื่องประมาณการการด้อยค่าของที่ดิน อาคารและอุปกรณ์ และข้อ 17 เรื่องที่ดิน อาคารและอุปกรณ์   ณ วันที่ 31 ธันวาคม พ.ศ. 2560 บริษัทมีที่ดิน อาคารและอุปกรณ์ในงบแสดงฐานะการเงินเฉพาะกิจการ มูลค่า ตามบัญชีสุทธิ 1,600 ล้านบาท โดยอาคารและโรงไฟฟ้า ของบริษัทซึ่งมีมูลค่าตามบัญชีสุทธิจำนวน1,225 ล้านบาท ได้ยุติการเดินเครื่องและจำหน่ายกระแสไฟฟ้าให้แก่ การไฟฟ้าฝ่ายผลิตแห่งประเทศไทยแล้ว เนื่องจาก ครบกำหนดตามอายุสัญญาซื้อขายไฟฟ้า ทั้งนี้ผู้บริหาร ได้ว่าจ้างผู้ประเมินราคาอิสระทำการประเมินมูลค่าคงเหลือของโรงไฟฟ้า โดยผู้บริหารมีแผนที่จะขายโรงไฟฟ้าดังกล่าวให้แก่บุคคลภายนอก   ในการประเมินมูลค่าคงเหลือของโรงไฟฟ้าดังกล่าวต้องอาศัยดุลยพินิจที่สำคัญและข้อสมมติฐานที่สำคัญของผู้บริหาร ได้แก่ ลักษณะสภาพการใช้งานของสินทรัพย์ ระยะเวลาที่คาดว่า จะขายสินทรัพย์ได้ รวมถึงรายการของสินทรัพย์ทั้งหมด ที่คาดว่าจะขายให้แก่บุคคลภายนอก ทั้งนี้ผู้บริหารได้จัดเตรียมข้อมูลดังกล่าวให้แก่ผู้ประเมินราคาอิสระเพื่อใช้ในการประเมินมูลค่าคงเหลือของสินทรัพย์  ผู้บริหารพบว่าราคาประเมินสำหรับมูลค่าคงเหลือของโรงไฟฟ้าดังกล่าวที่จัดทำโดยผู้ประเมินราคาอิสระมีมูลค่าลดลงอย่างมีสาระสำคัญจากปีที่แล้ว ซึ่งทำให้ราคาตามบัญชีสูงกว่ามูลค่าที่คาดว่าจะได้รับ ดังนั้นผู้บริหารบันทึกค่าเผื่อการด้อยค่าสำหรับอาคารและโรงไฟฟ้าเพิ่มขึ้นเป็นจำนวน 309 ล้านบาท ในงบกำไรขาดทุนเบ็ดเสร็จรวม และงบกำไรขาดทุนเบ็ดเสร็จเฉพาะกิจการสำหรับปี พ.ศ. 2560 ข้าพเจ้าให้ความสนใจในเรื่องมูลค่าคงเหลือของโรงไฟฟ้าซึ่งได้ยุติการเดินเครื่องไปแล้ว เนื่องจากมูลค่าของสินทรัพย์ดังกล่าวมีสาระสำคัญและเป็นเรื่องที่ผู้บริหารต้องใช้ดุลยพินิจในการประเมินความเหมาะสมสำหรับการรับรู้การด้อยค่าของสินทรัพย์ | ข้าพเจ้าดำเนินงานตามวิธีปฏิบัติดังต่อไปนี้เพื่อประเมินการทดสอบการด้อยค่าของโรงไฟฟ้าซึ่งได้ยุติการเดินเครื่องไปแล้ว  สอบถามผู้บริหารและผู้ประเมินราคาอิสระในเชิงทดสอบโดยเฉพาะเจาะจงเกี่ยวกับลักษณะของสินทรัพย์ คุณภาพ การใช้งาน แหล่งที่ตั้งตามภูมิศาสตร์ ระยะเวลาที่คาดว่าจะขายสินทรัพย์ได้ รายการของสินทรัพย์ทั้งหมดที่คาดว่าจะขายให้แก่บุคคลภายนอกและความพึงพอใจในภาพรวม ประเมินความเหมาะสมของวิธีการประเมินที่ผู้บริหารและ ผู้ประเมินราคาอิสระใช้ในการประเมินมูลค่าคงเหลือของโรงไฟฟ้า ประเมินความรู้ ความสามารถและความเป็นอิสระของ ผู้ประเมินราคาอิสระ รวมไปถึงตรวจสอบเงื่อนไขของ การจ้างงานเพื่อประเมินว่ามีข้อกำหนดที่อาจส่งผลกระทบต่อความเป็นกลางและนำมาซึ่งการจำกัดขอบเขตในการทำงานของผู้ประเมินราคาอิสระหรือไม่ ทดสอบความถูกต้องและความเกี่ยวเนื่องของข้อมูลที่ใช้ ในการประเมินซึ่งจัดทำโดยผู้บริหาร ในรูปแบบของการสุ่มตัวอย่าง พิจารณาความเหมาะสมของมูลค่าคงเหลือที่ประเมินโดย ผู้ประเมินราคาอิสระ และสอบถามผู้บริหารเชิงทดสอบในการประเมินความเหมาะสมของมูลค่าที่เปลี่ยนแปลงไปอย่างมีสาระสำคัญ  ข้าพเจ้าไม่พบสิ่งที่เป็นเหตุให้เกิดการปรับปรุงในมูลค่าการ ด้อยค่าที่รับรู้ในงบการเงินโดยผู้บริหารจากการปฏิบัติงานข้างต้น โดยข้อสมมติฐานของผู้บริหารในการประเมินมูลค่ายุติธรรมหักต้นทุนในการขายมีความสมเหตุสมผล |

|  |  |

| การประเมินการด้อยค่าของเงินลงทุนในการร่วมค้า |  |

| อ้างอิงหมายเหตุประกอบงบการเงินข้อ 3.3 เรื่องประมาณการการด้อยค่าของเงินลงทุนในบริษัทย่อย บริษัทร่วมและ การร่วมค้า  บริษัทประกอบธุรกิจเกี่ยวกับการลงทุนโดยได้ลงทุนใน การร่วมค้าจำนวนเจ็ดแห่ง การร่วมค้าดังกล่าวดำเนินธุรกิจผลิตและจำหน่ายกระแสไฟฟ้าภายใต้สัญญาซื้อขายไฟฟ้า  โดยมูลค่าตามบัญชีของเงินลงทุนในการร่วมค้าดังกล่าว ในงบแสดงฐานะการเงินเฉพาะกิจการมีจำนวนทั้งสิ้น 25,504 ล้านบาท ทั้งนี้บริษัทบันทึกเงินลงทุนในการร่วมค้าในงบการเงินเฉพาะกิจการด้วยราคาทุนหักค่าเผื่อการด้อยค่า ซึ่งเงินลงทุนเหล่านี้บันทึกบัญชีโดยใช้วิธีส่วนได้เสียใน งบการเงินรวม  ณ วันที่ 31 ธันวาคม พ.ศ. 2560 ราคาทุนของเงินลงทุนใน การร่วมค้าบางแห่งที่แสดงอยู่ในงบการเงินเฉพาะกิจการมี มูลค่าตามบัญชีสูงกว่ามูลค่าสุทธิของส่วนของเจ้าของของ การร่วมค้าดังกล่าว ผู้บริหารพิจารณาว่าเหตุการณ์ดังกล่าวเป็นข้อบ่งชี้ว่าเงินลงทุนในการร่วมค้าอาจเกิดการด้อยค่า ดังนั้นผู้บริหารจึงทดสอบการด้อยค่าของเงินลงทุนในการร่วมค้าและคำนวณมูลค่าสุทธิที่คาดว่าจะได้รับคืนด้วยวิธีมูลค่าจากการใช้ ซึ่งการคำนวณมูลค่าจากการใช้ต้องอาศัยดุลยพินิจที่สำคัญของผู้บริหารในการประมาณการผลการดำเนินงานในอนาคต ประมาณการกระแสเงินสด รวมถึง การใช้อัตราการคิดลดที่เหมาะสมในการคิดลดกระแสเงินสด ข้อสมมติฐานที่สำคัญที่ใช้ในการคำนวณมูลค่าจากการใช้ ประกอบด้วย ราคาขายต่อหน่วย กำลังการผลิตของโรงไฟฟ้า อัตราการเติบโตของกำไร ค่าใช้จ่ายในการดำเนินงานที่จะเปลี่ยนแปลงในอนาคต ความเสี่ยงของภาวะตลาดที่สามารถอ้างอิงได้จากข้อมูลของอุตสาหกรรมที่เปิดเผยโดยทั่วไป และประมาณการการจ่ายเงินปันผลของการร่วมค้า   ข้าพเจ้าให้ความสนใจในเรื่องมูลค่าของเงินลงทุนในการร่วมค้าซึ่งดำเนินธุรกิจโรงไฟฟ้าถ่านหินในประเทศไทย เนื่องจากมูลค่าตามบัญชีของเงินลงทุนในการร่วมค้าดังกล่าวมีจำนวนรวมทั้งสิ้น 10,434 ล้านบาท ซึ่งเป็นมูลค่าที่มีสาระสำคัญและการกำหนดประมาณการของมูลค่าจากการใช้ที่ต้องอาศัยข้อสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับดุลยพินิจที่สำคัญของผู้บริหารในการประเมินความเป็นไปได้ของแผนธุรกิจในอนาคต  ทั้งนี้ผลการทดสอบของผู้บริหารพบว่ามูลค่าสุทธิที่คาดว่าจะได้รับคืนของเงินลงทุนในการร่วมค้าดังกล่าวสูงกว่ามูลค่าตามบัญชี ดังนั้นจึงไม่มีการตั้งค่าเผื่อการด้อยค่าสำหรับเงินลงทุนในการร่วมค้าดังกล่าวในงบการเงินเฉพาะกิจการสำหรับปี พ.ศ. 2560 | ข้าพเจ้าดำเนินงานตามวิธีปฏิบัติดังต่อไปนี้เพื่อประเมินการทดสอบการด้อยค่าของเงินลงทุนในการร่วมค้าซึ่งเป็นโรงไฟฟ้าถ่านหิน ประเมินความเหมาะสมของข้อบ่งชี้การด้อยค่าของเงินลงทุนในการร่วมค้าที่จัดทำโดยผู้บริหาร หารือกับผู้บริหารเพื่อทำความเข้าใจข้อสมมติฐานที่ผู้บริหารใช้ในการจัดทำประมาณการกระแสเงินสด  สอบถามผู้บริหารในเชิงทดสอบเกี่ยวกับข้อสมมติฐานที่สำคัญที่ผู้บริหารใช้ในการทดสอบการด้อยค่าของเงินลงทุนในการร่วมค้าดังกล่าว โดยเฉพาะข้อมูลที่เกี่ยวกับประมาณการราคาขายต่อหน่วย กำลังการผลิตของโรงไฟฟ้า ค่าใช้จ่ายในการดำเนินงาน อัตราการคิดลด และอัตราการจ่ายเงินปันผล รวมทั้งการเปรียบเทียบข้อสมมติฐานที่สำคัญกับสัญญาที่เกี่ยวข้อง แหล่งข้อมูลภายนอก ประมาณการอัตราแลกเปลี่ยนเงินตราต่างประเทศ ประมาณการเงินสดที่เหลือเพื่อจ่ายเงินปันผลในอนาคต และแผนธุรกิจที่ได้รับการอนุมัติแล้ว ประเมินอัตราคิดลดโดยพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไป เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้ ทดสอบการวิเคราะห์ความอ่อนไหวของข้อสมมติฐานที่สำคัญเพื่อประเมินหาปัจจัยที่มีผลต่อการวิเคราะห์ความอ่อนไหวและผลกระทบที่เป็นไปได้จากการเปลี่ยนแปลงของข้อสมมติฐาน ข้าพเจ้าไม่พบข้อสังเกตที่กระทบต่อผลการทดสอบการด้อยค่าของผู้บริหาร จากการปฏิบัติงานของข้าพเจ้า โดยข้อสมมติฐานสำคัญที่ผู้บริหารใช้ในการประเมินความเป็นไปได้ของแผนธุรกิจในอนาคตอยู่ในช่วงที่ยอมรับได้ |

|  |  |